b'\n_START_ARTICLE_\nBedanec\n_START_PARAGRAPH_\nBedanec je literarni lik slovenskega avtorja Josipa Vandota. Nastopa v povesti Kekec nad samotnim breznom in dveh filmih o Kekcu, Kekec in Kek\xc4\x8deve ukane.\n_START_SECTION_\nKekec nad samotnim breznom\n_START_PARAGRAPH_\nBedanec prive\xc5\xbee ob drevo zeli\xc5\xa1\xc4\x8darja Kosobrina in ukrade Minko, njegovo deklo. Kekec mo\xc5\xbei\xc4\x8dka re\xc5\xa1i in pade v past razjarjenega orjaka, ki mu ponudi svobodo pod pogojem, da mu Kekec pomaga najti njegovo deklo. Pastir ponudbo zavrne. Bedanec ponovno ujame Kosobrina, ki od strahu omedli, Bedanec pa zbe\xc5\xbei, misle\xc4\x8d, da je mrtev. Kekec Kosobrina z vrvjo izvle\xc4\x8de \xc4\x8dez gorsko steno. Bedanec i\xc5\xa1\xc4\x8de skrivni rov, ki pelje do Kosobrinove ko\xc4\x8de - tja mu Kekec nastavi sovo, ki se je Bedanec hudo boji, zato zbe\xc5\xbei in obvisi ujet na vejo nad breznom; Kekec ga re\xc5\xa1i pod pogojem, da bo zapustil njegove kraje. Bedanec dr\xc5\xbei obljubo, za\xc5\xbege svojo ko\xc4\x8do in odide, Kekec pa se vrne v doma\xc4\x8do vas.\n_START_SECTION_\nZna\xc4\x8dilnosti\n_START_PARAGRAPH_\nBedanec je mo\xc4\x8dan divji lovec, ki ustrahuje Kekca in druge prebivalce planin, vendar ga Kekec vedno ukani.'